OpenLLM-France/wikimedia huggingface dataset:
# Road to Singapore

Road to Singapore és una pel·lícula estatunidenca dirigida per Victor Schertzinger, estrenada el 1940. Road to Singapore és la primera d'una llarga sèrie popular de set pel·lícules, amb els mateixos ingredients: humor guillat, aventures exòtiques, números musicals i tres estrelles de la Paramount Pictures, Bing Crosby, Bob Hope i Dorothy Lamour.

## Argument

Joshua Mallon V, ric hereu, és promés amb la bella Gloria Wycott. No aspirant més que a la llibertat, fuig de la seva vida daurada per partir a l'aventura en companyia del seu amic Ace Lannigan. Camí de Singapur, els dos còmplices es troben a l'illa de Kaigoon on s'instal·len i coneixen una artista de music-hall, Mima. Maltractada pel seu company d'escena Caesar, amb qui executa un perillós número al fuet, l'abandona i es refugia amb Josh i Ace per convertir-se en la seva majordoma. Els dos amics s'enamoren de Mima que reconeix estimar un d'ells però no vol revelar qui per no sembrar zitzània.
Però Joshua Mallon IV, que ha trobat el rastre del seu fill li ordena tornar amb ell. Accepta quan Mima li declara que li agrada Ace. Però Ace ha descobert que Mima estima Josh, i que havia mentit per no privar Josh de tots els seus béns.

## Repartiment

* Bing Crosby: Joshua 'Josh' Mallon V
* Bob Hope: Ace Lannigan
* Dorothy Lamour: Mima
* Charles Coburn: Joshua Mallon IV
* Judith Barrett: Gloria Wycott
* Anthony Quinn: Caesar
* Jerry Colonna: Achilles Bombanassa
* Pierre Watkin: Morgan Wycott
* Steve Pendleton: Gordon Wycott
* Johnny Arthur: Timothy Willow
* Miles Mander (no surt als crèdits): Sir Malcolm Drake
* Bing Crosby
* Bob Hope
* Dorothy Lamour
* Charles Coburn
* Anthony Quinn
* Judith Barrett
* Jerry Colonna

## Cançons

* "Captain Custard"
    Cantada per Bing Crosby i Bob Hope
    Lletra: Johnny Burke - Música: Victor Schertzinger
* "The Moon and the Willow Tree"
    Cantada per Dorothy Lamour
    Lletra: Johnny Burke - Música: Victor Schertzinger
* "Sweet Potato Piper"
    Actuació de Bing Crosby, Dorothy Lamour i Bob Hope
    Lletra: Johnny Burke - Música: James V. Monaco
* "Too Romantic"
    Cantada per Bing Crosby i Dorothy Lamour
    Lletra: Johnny Burke - Música: James V. Monaco
* "Kaigoon"
    Lletra: Johnny Burke - Música: James V. Monaco
    Cor
# Renaixement de Harlem

Renaixement de Harlem (Harlem Renaissance) és el nom que rep un moviment cultural que va desenvolupar la comunitat afroamericana entre els anys 20 i 30 del segle xx i que va sorgir al barri de Harlem que li dona nom. El moviment pretenia redefinir la identitat negra amb uns base cultural i va influir en diversos autors nord-americans i europeus (especialment francesos) tant en el camp de la música com en el de la literatura. Els temes més comuns era l'experiència del racisme, el folklore oral, la música jazz i els seus derivats i la crítica social.
Algunes de les figures més destacades del moviment són Zora Neale Hurston, Countee Cullen, Langston Hughes, James Weldon Johnson, Nella Larsen o Dorothy West.
# Sulzbach (Saarland)

Sulzbach, és una ciutat de la comunitat regional de Saarbrücken a l'estat federat alemany de Saarland. Està situada a 10 km al nord-est de Saarbrücken.

## Enllaços externs

* Pàgina oficial
# Uspénskoie (Sakhalín)

* Per a altres significats, vegeu «Uspénskoie».
Uspénskoie (en rus: Успенское) és un poble de l'óblast de Sakhalín, a l'Extrem Orient de Rússia, que el 2013 tenia 445 habitants. Pertany al districte d'Aniva.

## Referències

* ↑ Большая Российская энциклопедия: В 30 т. / Председатель науч.-ред. совета Ю. С. Осипов. Отв. ред С. Л. Кравец. Т. 1. А — Анкетирование. — М.: Большая Российская энциклопедия, 2005. — 766 с.: ил.: карт.
# Somorgollaire alablanc

El somorgollaire alablanc (Cepphus grylle) és un ocell marí de la família dels àlcids (Alcidae), única de les espècies del gènere Cepphus que habita l'Atlàntic.

## Morfologia

* Mesura 32 – 38 cm de llarg, amb una envergadura de 49 – 58 cm.
* En estiu és de color completament negre a excepció d'una ampla taca a l'ala.
* En hivern, el capell, part posterior del coll i parts superiors són blanques amb taques fosques.
* Bec punxegut negre, roig per dins. Potes roges.
* Joves amb taques per les parts inferiors.

## Hàbitat i distribució

Pelàgic i costaner, cria en illes rocoses i penya-segats costaners a l'Atlàntic Nord i zones àrtiques adjacents, a Groenlàndia, nord del Canadà, golf de Sant Llorenç, i costes àrtiques d'Europa, Islàndia, la regió bàltica i l'illa de la Gran Bretanya. Es dispersa per l'Atlàntic Nord, cap al sud fins a la latitud de Massachusetts i les illes Britàniques.

## Referències

* ↑ El somorgollaire alablanc a CERCATERM Rev. 15/11/2011 (català)
# Ahl Sidi Lahcen

Ahl Sidi Lahcen (en àrab أهل سيدي لحسن, Ahl Sīdī Laḥsan; en amazic ⴰⵀⵍ ⵙⵉⴷⵉ ⵍⵃⵙⵏ) és una comuna rural de la província de Sufruy, a la regió de Fes-Meknès, al Marroc. Segons el cens de 2014 tenia una població total de 4.287 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Roadbook

Roadbook és una paraula que prové de l'anglès i vol dir "llibre de carretera". Són una sèrie d'anotacions que l'organització aporta als pilots de ral·li per tal d'ajudar-los en la seva navegació pel desert. En esports anomenem roadbook a aquelles proves en què es reparteix un llibret de Ruta als esportistes en què hi ha marcades unes distàncies i uns dibuixos que els participants han de seguir per tal de trobar el camí i acabar la cursa. Normalment es posen unes quants controls enmig de la ruta per tal que l'organització sàpiga que els participants han passat pels llocs indicats. Els equips guanyadors són aquells que han arribat primers a l'arribada i no s'han deixat cap punt de control per marcar o validar.
# Antoine Demoitié

Antoine Demoitié (Lieja, 16 d'octubre de 1990 - Lilla, 27 de març de 2016) va ser un ciclista belga, professional del 2011 al 2016. Del seu palmarès destaca el Tour de Finisterre de 2014.
Va morir el 27 d'abril de 2016 a conseqüències de l'atropellament d'una motocicleta, després d'haver patit una caiguda, durant la disputa de la clàssica Gant-Wevelgem.

## Palmarès

* 2012
** Vencedor d'una etapa al Triptyque des Monts et Châteaux
** Vencedor de 2 etapes al Carpathia Couriers Path
** Vencedor d'una etapa al Triptyque ardennais
* 2014
** 1r al Tour de Finisterre
* 2015
** Vencedor d'una etapa al Circuit de les Ardenes

## Referències

* ↑ «Muere el ciclista Demoitié tras ser atropellado por una moto». lavanguardia.com, 28-03-2016 [Consulta: 28 març 2016].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# The Affluent Society

The Affluent Society (en anglès, "La societat pròspera") és un llibre escrit el 1958 per l'economista de Harvard John Kenneth Galbraith. El llibre intentava perfilar amb claredat la manera en què els Estats Units dels anys posteriors a la Segona Guerra Mundial estaven esdevenint pròspers en el sector privat però romanien pobres en el sector públic, amb una manca d'infraestructures socials i físiques, i perpetuant la desigualtat econòmica. El llibre provocà un gran debat públic al seu temps, i és àmpliament recordat per la popularització per part de Galbraith del terme "saviesa convencional". Moltes de les mateixes idees foren posteriorment ampliades i polides al llibre del 1967 de Galbraith, El nou estat industrial.

## Desequilibri social

El desequilibri social és un concepte enunciat per l'economista John Kenneth Galbraith al llibre The Affluent Society (1958) i que qüestionà la teoria que el lliure mercat i la iniciativa privada podien fer assolir el nivell de producció d'equilibri, l'òptim, d'una societat. Aquesta idea està íntimament lligada a la del mite de la sobirania del consumidor.
Galbraith argumenta que en el capitalisme modern, donat que la demanda ja no prové de les necessitats i les preferències dels individus sinó que aquesta és induïda mitjançant la publicitat i altres tècniques de vendes, el que succeeix és que s'acaba produint una sobreproducció de béns privats mentre és dona una subproducció de béns públics. Aquesta subproducció es dona pel fet que és difícil d'induir al consum de béns públics tal com fa la publicitat amb la resta de béns i per la mateixa naturalesa de béns públics que dona lloc al problema del polissó.
En tota societat un augment de la producció i del consum ha de venir acompanyat d'un major nivell de producció de béns públics perquè es pugui produir un manteniment o una millora del nivell de benestar social. Si l'augment de la producció d'ambdós tipus de béns no creix al mateix ritme, llavors malgrat s'experimenta creixement econòmic es pateix un deteriorament del nivell de benestar social.
El cas de les infraestructures de transport és una font típica de desequilibri social. Per exemple, un augment de la producció i el consum de vehicles ha de venir acompanyada d'un condicionament de carrers i carreteres, senyalització, espais d'aparcament, policia urbana i de trànsit, hospitals, etc.

## Vegeu també

* Marshall Sahlins postulà el 1966 la teoria que els caçadors-recol·lectors foren la societat pròspera original.
* The Social Capital Foundation resumí el concepte més recentment com una faceta de la seva anàlisi de les estratègies de New Leviathan basant-se en el "model tripartit de canvi societari" (1995).

## Enllaços externs

* Versió abreujada de The Affluent Society (anglès)
# Sant Joan i Sant Mamet de Berga

Sant Joan i Sant Mamet de Berga és una petita església romànica de Berga, situada a l'antic terme del castell de Madrona, d'ubicació desconeguda. Està documentada des del 1005, quan el compte Guifré, el vescompte Bardina i la seva muller Adalez van donar aquesta església, situada al terme de Madrona, al monestir de Serrateix.

## Referències

* ↑ «història | enciclopèdia.cat». [Consulta: 26 març 2022].
* ↑ Sensada, Josep Camprubi. Conquesta i estructuració territorial del Berguedà (s. IX-XI). La formació del comtat. Universitat de Lleida, 2006, p. 85. ISBN 978-84-8409-433-3.
* ↑ «Ramón borrell i by Historia y Arqueología - Issuu» (en anglès). [Consulta: 26 març 2022].
# Universitat Yamagata

La Universitat Yamagata (山形大学Yamagata daigaku) és una universitat nacional situada a les ciutats japoneses de Yamagata, Yonezawa i Tsuruoka, a la prefectura de Yamagata.
La universitat es va establir el 1949, però el seu origen es remunta a l'Escola Normal de Yamagata (山形師範学校 Yamagata Shihan Gakkō), una institució pública de formació de professors, fundada el 1878 a la ciutat de Yamagata. La universitat també té altres arrels: l'Escola Tècnica Superior de Yonezawa (米沢高等工業学校 Yonezawa Kōtō Kōgyō Gakkō) fundada el 1910 a la ciutat de Yonezawa, l'Escola Superior de Yamagata (山形高等学校Yamagata Kōtō Gakkō) fundada el 1920 a la ciutat de Yamagata, la Yamagata Youth Normal School (山形青年師範学校 Yamagata Seinen Shihan Gakkō) fundada el 1922 a la ciutat de Yamagata i el Col·legi Agrícola Prefectural de Yamagata (山形県立農林専門学校 Yamagata Kenritsu Nōrin Senmon Gakkō) fundat el 1947 a la ciutat de Tsuruoka.
La Universitat Yamagata és la segona universitat més gran de la regió de Tōhoku. Té sis facultats i uns 10.000 estudiants en quatre campus, i també un subcamp addicional en el qual s'administren les escoles de la Universitat K-9.
A finals del 2019, uns científics japonesos de la Universitat Yamagata van identificar a les Línies de Nazca i els seus voltants (Perú) 142 nous geoglifs, d'entre els anys 100 a.C. i 300 d.C, que van sumar-se a la cinquantena de figures descobertes feia poc més d'un any. Els experts japonesos van emprar imatges d'alta resolució i intel·ligència artificial per tal d'identificar els geoglifs, que presenten formes humanes, plantes i animals. Els científics van recalcar la urgència d'accelerar el procés de protecció de la zona, ja que les àrees urbanes en expansió l'envaeixen i afecten a la seva preservació.

## Referències

* ↑ «Yamagata University» (en anglès). Times Higher Education, 09-09-2019. [Consulta: 23 novembre 2019].
* ↑ «La inteligencia artificial ayuda a descubrir 142 nuevos geoglifos en Nazca» (en castellà). El País, 19-11-2019 [Consulta: 24 novembre 2019].
# Somont

Somont (en francès Soumont) és un municipi occità del Llenguadoc, situat al departament de l'Erau, a la regió d'Occitània.

## Referències

* ↑ Topònims occitans de l'Erau
# Ahl el qema

Ahl el qema (àrab: أهل القمة, Ahl al-qima), comercialitzada en anglès com People on the Top, és una pel·lícula dramàtica egípcia del 1981 dirigida per Ali Badrakhan. La pel·lícula figura a la llista de les 100 millors pel·lícules egípcies. Va ser seleccionada com a entrada egípcia per la Millor pel·lícula en llengua estrangera als Premis Oscar de 1981, però no va ser acceptada com a nominada. La pel·lícula és protagonitzada per Soad Hosny i Nour El-Sherif.

## Sinopsi

Zaatar és un lladre que decideix deixar de robar i treballar en una feina honorable. Tanmateix, acaba treballant per a un empresari corrupte.

## Repartiment

* Soad Hosny
* Nour El-Sherif
* Ezzat El Alaili

## Referències

* ↑ «People on the Top». Mubi. [Consulta: 11 octubre 2013].
* ↑ Margaret Herrick Library, Academy of Motion Picture Arts and Sciences
# Retinitis per citomegalovirus

La retinitis per citomegalovirus, també coneguda abreujadament com a retinitis per CMV, és una inflamació de la retina que pot conduir a la ceguesa. Causada pel citomegalovirus humà, es produeix predominantment en malalts amb immunodeficiència, el 15-40% dels quals tenen sida.

## Signes / símptomes

Els símptomes de la retinitis per citomegalovirus en general comencen en un ull (i també tenen la possibilitat de despreniment de retina), i són:
* Visió borrosa
* Punts cecs
* Mosques volants en la seva visió

## Referències

* 1 2 «Cytomegalovirus retinitis : MedlinePlus Medical Encyclopedia».
* ↑ V, Narendran; Kothari, Abhishek. Principles and Practice of Vitreoretinal Surgery (en anglès). JP Medical Ltd, 2014-05-30, p. 571. ISBN 9789351520979.

## Vegeu també

* Retinitis pigmentosa
# Rehana Popal

Rehana Popal (Afganistan, 5 Maig 1989) és una advocada afganesa especialitzada en immigració i dret civil.
La seva família es va refugiar al Regne Unit quan ella tenia cinc anys amb la seva mare i tres germans quan els talibans van prendre el control del país per primera vegada. Va estudiar Política Internacional i Dret i va exercir com advocada a Anglaterra i Gal·les. El 2018 va denunciar que un client la va renunciar a la seva defensa perquè volia un home blanc. El 2019 va rebre un guardó com Advocada de l'any. El 2021 va decidir ajudar intèrprets i traductors que havien treballat per les forces armades i que van quedar abandonats a l'Afganistan per la fugida de les tropes de l'OTAN. Va portar els casos d'almenys 12 persones.
La BBC la va incloure entre les 100 dones més inspiradores del 2021.

## Referències

* 1 2 «Quiénes son las 100 Mujeres elegidas por la BBC para 2021» (en castellà). BBC News Mundo.
* ↑ «Former Afghan child refugee - now a top lawyer» (en anglès). BBC News.
* 1 2 Khurana, Manpriya. «Rehana Popal, once a child refugee, is now UK's first female barrister of Afghan descent [Her story]» (en anglès), 30-12-2021. [Consulta: 18 febrer 2022].
* ↑ «Female Afghan barrister 'sacked in favour of white man'» (en anglès). BBC News, 09-11-2018.
* ↑ Mahmood, Basit. «England's only female Afghan barrister sacked because client wanted a white man» (en anglès), 09-11-2018. [Consulta: 18 febrer 2022].
* ↑ «Legal action filed against Home Office over former interpreter barred from UK» (en anglès). belfasttelegraph. ISSN: 0307-1235.
# Unió Socialdemòcrata (Japó)

La Unió Socialdemòcrata (社会民主連合 Shakai-minshu-rengō), també anomenada Federació Socialdemòcrata fou un partit polític japonès actiu entre els anys 1978 i 1994. El partit fou el resultat de la Unió Socialista Ciutadana i el Club Socialista. Durant tot el temps de la seua existència es tractà d'un partit prou minoritari.
# Somoni

El somoni (en caràcters ciríl·lics tadjiks сомони, en caràcters àrabs سامانی) és la moneda del Tadjikistan, que va substituir el ruble tadjik el 30 d'octubre del 2000 a raó d'1 somoni per cada 1.000 rubles. El codi ISO 4217 és TJS. Se subdivideix en 100 diram (дирам / درم).
El mot somoni, malgrat la seva semblança, no té el mateix origen que el de la moneda anomenada som, que en les llengües turqueses vol dir "pur", en el sentit d'"or pur", sinó que es va batejar així en honor d'Ismaïl Samaní, pare de la nació tadjik.
És emès pel Banc Nacional del Tadjikistan (Бонки миллии Тоҷикистон, Bonki millii Todjikiston). Hi ha monedes de 5, 10, 20, 25 i 50 diram i d'1, 3 i 5 somoni. Els bitllets són d'1, 5, 20 i 50 diram i d'1, 5, 10, 20, 50 i 100 somoni.
És la unitat monetària de valor més alt de l'Àsia central.

## Taxes de canvi

* 1 EUR = 12,1677 TJS (8 d'octubre del 2020)
* 1 USD = 10,3380 TJS (8 d'octubre del 2020)

## Vegeu també

* Som

## Enllaços externs

* Banc Nacional del Tadjikistan (en tadjik, rus i anglès)
# Retiers

Retiers (en bretó Rester, en gal·ló Restier) és un municipi francès, situat a la regió de Bretanya, al departament d'Ille i Vilaine. L'any 2006 tenia 3.622 habitants. Limita al nord amb Marcillé-Robert, al nord-est amb Visseiche i Arbrissel, a l'oest amb Le Theil-de-Bretagne, a l'est amb Moussé, Drouges i Rannée, al sud-oest amb Coësmes, al sud amb Martigné-Ferchaud i al sud-est amb Forges-la-Forêt.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 2.878 | 3.153 | 3.331 | 3.431 | 3.306 | 3.212 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Michelle Clouet | UMP |
# Arkàtovo

«Arkàtovo» té aquests significats:
* Arkàtovo (Tatarstan), localitat de la república del Tatarstan, a Rússia
* Arkàtovo (Bélgorod), localitat de l'óblast de Bélgorod, a Rússia
# The Affairs of Cellini

The Affairs of Cellini és una pel·lícula estatunidenca dirigida per Gregory La Cava, estrenada el 1934.

## Argument

L'escultor Benvenuto Cellini, del segle xvi atreu la Duquessa de Florència malgrat el duc.

## Repartiment

* Constance Bennett: Duquessa de Florence
* Fredric March: Benvenuto Cellini
* Frank Morgan: Alessandro - Duc de Florence
* Fay Wray: Angela
* Vince Barnett: Ascanio
* Jessie Ralph: Beatrice
* Louis Calhern: Ottaviano
* Paul Harvey: Emissari

## Premis i nominacions
### Nominacions

* 1935: Oscar al millor actor per Frank Morgan
* 1935: Oscar a la millor fotografia per Charles Rosher
* 1935: Oscar a la millor direcció artística per Richard Day
* 1935: Oscar al millor so per Thomas T. Moulton

## Referències

* ↑ «The Affairs of Cellini». The New York Times.
# Sant Joan i Santa Eugènia de Montner

Sant Joan i Santa Eugènia de Montner és l'església parroquial del poble de Montner, pertanyent al terme comunal del mateix nom, de la comarca del Rosselló, a la Catalunya del Nord. Antigament estigué advocada a Sant Jaume.
Està situada al bell mig del que fou la cellera primigènia del poble de Montner.
El lloc està documentat des del segle xv.

## Bibliografia

* Becat, Joan; Ponsich, Pere; Gual, Raimon. «Montner». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.
* Gavín, Josep M. «Ros 136. Sant Jaume de Montner». A: Capcir - Cerdanya - Conflent - Vallespir - Rosselló. Barcelona: Arxiu Gavín, 1978 (Inventari d'esglésies, 3**). ISBN 84-85180-13-5.

## Referències

* ↑ L'església de Sant Joan i Santa Eugènia en el centre de l'ortofotomapa de l'IGN
# Vicent Tur Torres

* No s'ha de confondre amb Vicenç Tur Martí.
Vicent Tur Torres (Sant Llorenç de Balàfia, 1959 - Palma, gener de 2021) fou un mestre d'escola i polític eivissenc del PSIB-PSOE. Va ser alcalde de Sant Joan de Labritja (1987-1989). Va ser conseller de l'oposició del Consell Insular d'Eivissa i Formentera (1984-1987). Fou vicepresident d'aquest consell insular entre 1999 i 2003, sota la presidència de Pilar Costa. També fou diputat al Parlament de les Illes Balears entre els anys 1984-1987 i 1991-2007. Membre suplent del Consell Escolar de les Illes Balears des del novembre de 2010 al abril de 2012. Entre agost de 2015 i juliol de 2019 fou director insular d'Agricultura, Medi Rural i Marí del Consell d'Eivissa. A les eleccions de 2019 es presentà de número 5 al Consell d'Eivissa i el PSOE només obtingué 4 escons. Però Olga Ejea va renunciar abans de la presa de possessió i Tur començà així la legislatura com a conseller electe. Dimití el 10 de febrer de 2020 per temes personals.

## Referències

* ↑ SER, Cadena. «Fallece el histórico socialista Vicent Tur» (en castellà), 17-01-2021. [Consulta: 17 gener 2021].
* ↑ «Fallece a los 62 años el exalcalde de Sant Joan y exconseller socialista Vicent Tur». Diario de Ibiza. [Consulta: 17 gener 2021].
* ↑ «Vicent Tur Torres». Enciclopèdia d'Eivissa i Formentera. [Consulta: 17 gener 2021].
* ↑ Ordre del conseller d’Educació i Cultura de dia 10 de novembre de 2010, de cessament i nomenament de nous membres, titulars i suplents, del Consell Escolar de les Illes Balears PDF
* ↑ Ordre del conseller d’Educació, Cultura i Universitats de 16 d’abril de 2012 de cessament i nomenament de determinats membres, titulars i suplents, del Consell Escolar de les Illes Balears PDF
* ↑ Vicent Torres espera que el próximo Consell no paralice los proyectos que hay en marcha (castellà)
# South Waverly

South Waverly és una població dels Estats Units a l'estat de Pennsilvània. Segons el cens del 2000 tenia 987 habitants.

## Demografia

Segons el cens del 2000, South Waverly tenia 987 habitants, 410 habitatges, i 282 famílies. La densitat de població era de 433 habitants/km².
Dels 410 habitatges en un 26,3% hi vivien nens de menys de 18 anys, en un 58,3% hi vivien parelles casades, en un 8,5% dones solteres, i en un 31% no eren unitats familiars. En el 26,1% dels habitatges hi vivien persones soles l'11,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 2,9.
Per edats la població es repartia de la següent manera: un 22,9% tenia menys de 18 anys, un 4,6% entre 18 i 24, un 24,2% entre 25 i 44, un 30,9% de 45 a 60 i un 17,4% 65 anys o més.
L'edat mediana era de 44 anys. Per cada 100 dones de 18 o més anys hi havia 90,3 homes.
La renda mediana per habitatge era de 41.375$ i la renda mediana per família de 48.125$. Els homes tenien una renda mediana de 32.875$ mentre que les dones 22.969$. La renda per capita de la població era de 22.608$. Entorn del 6,5% de les famílies i el 9,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- South Waverly». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- South Waverly». American Fact Finder. Oficina del Cens dels Estats Units, 12-01-2010.